འདུལ་བ་མདོ་རྩའི་ཟིན་བྲིས་བཞུགས་སོ། །
༄༅། །རབ་བྱུང་བཅུ་བཞི་བའི་བགྲང་བྱ་སུམ་ཅུ་བ་ཤིང་སྤྲེལ་ཟླ་ཚེས་ལ་མདོ་
རྩའི་བཤད་ལུང་སྐབས། ང་རང་ཚོ་སངས་རྒྱས་ཀྱི་གོ་འཕང་དོན་དུ་གཉེར་མཁན་མིན་
ཟེར་ན་ངོ་ཚ་བོ་ཡོད་པས། དོན་དུ་གཉེར་ན་དེ་ཐོབ་པའི་ཐབས་ཐོས་བསམ་སྒོམ་གསུམ་
ལས་གཞན་མེད། དེ་ཐོབ་བྱེད་ཀྱི་ཐབས་དངོས་ནི་བསྒོམ་སྟེ་རང་རྒྱུད་ལ་རྟོགས་པ་སྐྱེས་
པ་ཡིན་ཀྱང་དེ་ལ་སྔོན་དུ་ཐོས་བསམ་གལ་ཆེ། ཐོས་བསམ་སྔོན་དུ་མ་སོང་བར་བསྒོམ་
པ་གནད་དུ་མི་འགྲོ། ཐོས་བསམ་གྱི་གནས་མཐའ་དག་སྔོན་གྱི་ལོ་པཎ་དག་གི་བཀའ་
དྲིན་ལས་བོད་དུ་བཀའ་བསྟན་གཉིས་འགྱུར་བ་དེ་དག་རེ་རེ་ལ་ཐོས་བསམ་བྱེད་
དགོས་ཀྱང་། དེའི་དོན་ངོས་ཟིན་དཀའ་བས། བཀའ་པོད་ཆེན་པོ་ལྔ་ལ་ཐོས་བསམ་བྱེད་
པའི་སྲོལ་བསྟན་པ་སྔ་དར་གྱི་དུས་ནས་དར་བ། རྗེ་བདག་ཉིད་ཆེན་པོས་ཀྱང་དེ་ལྟར་
མཛད་དེ་རྟོགས་བརྗོད་འདུན་ལེགས་མ་ལས། དེ་ཉིད་ཕྱིར་ན་མི་ཕམ་ཆོས་རྗེ་དང་།
ཞེས་སོགས་ལྟར། ཀླུ་སྒྲུབ་ཡབ་སྲས་ཀྱི་དབུ་མའི་གཞུང་། ཐོགས་མེད་སྐུ་མཆེད་ཀྱི་
མངོན་པའི་གཞུང་། ཕྱོགས་གླང་ཆོས་གྲགས་ཀྱི་ཚད་མའི་གཞུང་། ཚུལ་ཁྲིམས་རྒྱ་
མཚོའི་དབུས་ན་གནས་བཅས་ཤིང་སོགས་ལྟར། ཡོན་ཤཱཀ་རྣམ་གཉིས་སམ་མཆོག་
གཉིས་ཀྱི་འདུལ་བའི་གཞུང་བཞིའི་སྟེང་དུ་རྒྱལ་བ་མི་ཕམ་པའི་མངོན་རྟོགས་རྒྱན་
590

ལྔར་མ་འདུས་པའི་རྒྱལ་བའི་གསུང་རབ་མེད་པས། དེ་དག་གི་སྟེང་ནས་རྒྱལ་བའི་
གསུང་རབ་ཐམས་ཅད་ཀྱི་གནད་དོན་ཤེས་ཐུབ་པ་དགོས་པས་ལོ་ཆེན་བློ་ལྡན་ཤེས་རབ།
རིན་ཆེན་བཟང་བོ། བུ་སྟོན་ཐམས་ཅད་མཁྱེན་པ་སོགས་བོད་སྔ་མའི་མཁས་གྲུབ་
རྣམས་དང་། ཕྱི་དར་ལ། རྗེ་ཡབ་སྲས་ནས་ད་ལྟའི་བར་གཞུང་དེ་རྣམས་ལ་འཆད་ཉན་
གྱི་སྲོལ་བྱུང་བ་དེའི་ནང་ནས་དབུ་མ་མ་ཤེས་ན་འཁོར་བ་ལས་ཐར་བའི་ཐབས་མེད།
ཕར་ཕྱིན་མ་ཤེས་ན་བྱང་ཆུབ་ཀྱི་སེམས་སོགས་ལམ་གྱི་གཞུང་ཤེས་པ་མེད། རྣམ་འགྲེལ་
མ་ཤེས་ན་བླང་དོར་གྱི་གནས་འདི་འཐད་དང་འདི་མི་འཐད་ཀྱི་རིགས་པའི་རྣམ་གྲངས་
མི་ཤེས། མཛོད་ཀྱིས་དེ་ཐམས་ཅད་ཀྱི་ཁྱད་གཞི་བསྟན་པས་དེ་མ་ཤེས་ན་གཏན་ལ་
དབབ་པའི་གཞི་དག་གི་མིང་ཡང་ངོ་སྤྲོད་དཀའ་ལ་དེ་ཐམས་ཅད་ཀྱི་གཞི་རྟེན་འདུལ་
བ་ཡིན་པས་དེ་མེད་ན་གཞན་ཡོད་ཀྱང་སྣོད་མེད་པའི་བཅུད་དང་། སྣོད་ཞབས་བརྡོལ་
བའི་ནང་དུ་བདུད་རྩི་བླུགས་པ་ལྟ་བུ། ཚུལ་ཁྲིམས་མ་བསྲུངས་པའི་ཡོན་ཏན་ཐམས་
ཅད་ཆུད་ཟོས་ལ་འགྲོ་བས་འདུལ་བ་བསྟན་པའི་རྩ་བར་གསུངས། འདུལ་བའི་གཞུང་
ལ་ཐོས་བསམ་ཅུང་ཟད་བྱས་ནའང་བག་ཡོད་ཀྱི་སྤྱོད་པ་སྐྱོང་ལུགས་ཕྲན་ཚེགས་ཤེས།
འདུལ་བ་མེད་ན་དགེ་སྡིག་གི་བཅས་པའི་རྣམ་དབྱེ་གང་ཡང་ཤེས་དཀའ་བས་བཀའ་
པོད་ལྔ་ལས་འདུལ་གཞུང་རྩ་བ་དང་། བསླབ་པ་གསུམ་གྱི་དབང་དུ་བཏང་ན་རྩ་བ་
ཚུལ་ཁྲིམས་ལ་རག་ལས་པས་སྡེ་སྣོད་ཀུན་གྱི་རྩ་བ་འདུལ་བ་སངས་རྒྱས་ཀྱི་བཀའ་
གནང་ཚུལ་གྱིས་ཀྱང་དེ་འདྲ་རེད། ཐོག་མར་ཆོས་འཁོར་བསྐོར་བའི་སྐབས་ནའང་
ཤམ་ཐབས་ཟླུམ་པོར་བགོ་བ་ལ་བསླབ་པར་བྱའོ། །ཞེས་གསུངས་པར་གོ་རྒྱུ་ཆེན་པོ་ཡོད།
རབ་བྱུང་གི་སྐབས་ན་ཡང་ཤམ་ཐབས་གཏད་ནས་འདི་ཁྱིམ་པ་དང་མུ་སྟེགས་ལས་ཁྱད་
འབྱེད་བྱེད་སོགས་གསུངས་ལ། ད་ལྟ་ཕལ་མོ་ཆེ་ཤམ་ཐབས་ཟླུམ་པོར་བགོ་བ་ལ་སོགས་
པ་སྙིང་འཕྱས[འཕྱ་སྨོད་ཀྱི་དོན] གཏོང་བའི་ཡུལ་དུ་སོང་བས་མགོ་ནས་རང་རང་ལ་རྟེན་
591

འབྲེལ་ལེགས་ཉེས་ཅི་འདྲ་བྱུང་འདུག་པ་བསམ་བློ་བཏང་ན་ཤེས་རྒྱུ་རེད།
འདུལ་
གཞུང་ལ་གཞི་བཅུ་བདུན་སྟོན་པའི་ལུང་གཞི། ཕ་མའི་རྣམ་འབྱེད་གཉིས། ཕྲན་
ཚེགས་གཞུང་དམ་པ་སྟེ་འདུལ་བ་ལུང་སྡེ་བཞི། གཞི་དང་རྣམ་འབྱེད་གཉིས་རྩ་བར་
བྱས་ནས་གཞན་གཉིས་འགྲེལ་བར་བྱེད་དགོས། ལུང་གཞིས་ནི། རབ་བྱུང་གསོ་སྦྱོང་
གཞི་དང་ནི་སོགས་ལྟར་གཞི་བཅུ་བདུན་སྟོན། ཕའི་རྣམ་འབྱེད་ཀྱིས་དགེ་སློང་ཕའི་
ཁྲིམས་ཉིས་བརྒྱ་ང་གསུམ་དང་། མའི་རྣམ་འབྱེད་ཀྱིས་མའི་ཁྲིམས་སུམ་བརྒྱ་དྲུག་ཅུ་རེ་
བཞི་སྟོན་པས་ལྟུང་བ་སྡེ་ལྔ་ཁོ་ན་སྟོན་པའི་གཞུང་། ལུང་གཞི་རྩ་བར་བྱས་ནས་མི་
གསལ་བ་ཕྲན་ཚེགས་ཀྱིས་ཁ་བསྐང་བས་འགྲེལ་བ་དང་། དེར་མི་གསལ་བ་ཞུ་བས་དྲི་
ལན་གྱིས་གཏན་ལ་ཕབས་པས་དེ་འགྲེལ་བཤད་ཀྱི་ཚུལ་དང་། ཡང་རྣམ་འབྱེད་རྩ་བ།
ཕྲན་ཚེགས་འགྲེལ་བ། ཞུ་བ་འགྲེལ་བཤད་ཀྱི་ཚུལ་དུ་གོ་དགོས། བོད་དུ་འདུལ་བ་ལུང་
སྡེ་བཞི་ལས་མེད་པས་དེར་མ་ཐོན་པའི་ཚིག་གཅིག་ཀྱང་བཤད་མི་ཤེས། དེ་ལ་ཐོག་
མར་སྟོན་པ་ལྷ་ལས་བབས་པ་ནས་བརྩམས་ཏེ་དཀའ་བ་སྤྱད་པའི་བར་གྱི་ལོ་རྒྱུས། དེའི་
དུས་གཡོག་ལྔ་བརྒྱ་བཏང་བའི་བརྒྱའི་ནང་ནས་རེ་རེ་བླངས་པ་ལྔ་སྡེ། དཀའ་སྤྱད་
མཐར་ཟས་རགས་པ་གསོལ་བ་ན་ལྔ་སྡེས་མ་རངས་པར་ཝ་ར་ནཱ་སིར་སོང་། དེ་ནས་
སངས་རྒྱས་ཚུལ། ཚངས་པས་བསྐུལ་ཏེ། ཝ་ར་ནཱ་སིར་ཆོས་འཁོར་བསྐོར་དུ་གཤེགས་
པ་ན་ལྔ་སྡེས་ནང་ཁྲིམས་ཤིག་སྟེ་རབ་དིར[མི་མཉམ་པ] བྱས་ནས་ལ་ལས་སྟན་བཏིང་།
ལ་ལས་ཕྱག་ལ་ལས་བྱོན་པ་ལེགས་སོ་ཞེས་པ་ལ་སོགས་པའི་ལོ་རྒྱུས་གསུངས་པའི་
རྗེས་ཤམ་ཐབས་ཟླུམ་པོར་བགོ་བ་ལ་བསླབ་པར་བྱའོ། །ཞེས་པ་འདིར་བསྡུས་པ་ལྟ་བུ་
ཞེས་འགག་སྡོམ་གསུངས་པ་ཕྱོགས་གཅིག་ཏུ་བསྒྲིགས་པས་མདོ་རྩ་ཟེར་དོན་ཡང་དེ་
གོང་འོག་ཀུན་ཏུ། གླེང་གཞི་ཐམས་ཅད་བཞག་ནས་དེའི་རྗེས་འདི་བྱའོ། །འདི་མི་བྱའོ་
རེད། འདིར་མེད་པའི་དེ་འདྲ་བའི་ཚིག་གཅིག་ཀྱང་ལུང་སྡེ་བཞིར་མེད། འདིར་ཡོད་
592

ཀྱང་ལུང་སྡེ་བཞིར་མི་གསལ་བ་སྐོར་གཅིག་ཡོད་དེ་མདོ་ནུབ་པ་ཡིན་རྒྱུ་རེད། དེས་ན་
འདུལ་བ་མདོར་བསྟན་པའམ་མདོར་བསྡུས་པ། ལུང་སྡེ་བཞིའི་དོན་འདིར་མ་ཚང་བ་
ཅུང་ཟད་ཀྱང་མེད་པས་བོད་སྔ་མའི་དུས་ནས་འདི་ལ་འཆད་ཉན་དང་། ལྷག་པར་རྗེ་
བདག་ཉིད་ཆེན་པོས་ཚལ་གུང་ཐང་དུ་ཆོས་བཤེས་ཀྱི་འདུལ་བ་རྒྱ་ཆེར་འགྲེལ་ཉི་མ་
རེ་ལ་ཤོག་བུ་བཅུ་བདུན་རེ་ཐུགས་འཛིན་མཛད་དེ་སྐུ་འཁྲུགས་བྱུང་བ་ས་སྐྱའི་བླ་བྲང་
རིན་ཆེན་སྒང་དུ་སྐུ་འཁྲུགས་ལ་ཕན་པའི་ཐབས་མཛད་པར་རྣམ་ཐར་ལས་གསུངས་
པ་མདོ་རྩའི་འགྲེལ་བ་རེད། རྒྱ་ཆེར་འགྲེལ་གྱི་བཤད་པ་ཧ་ཅང་རྒྱས་པ་རྣམས་བསྡུས་ཏེ་
བཀོད་པ་འདུལ་ཊཱིཀ་རིན་ཆེན་ཕྲེང་བ་ཡིན་པས་དེར་མི་གསལ་བ་རྒྱ་ཆེར་འགྲེལ་ལ་
བལྟ་དགོས། སྔ་དར་ལ་མདོ་རྩ་སོགས་བཀའ་པོད་ཆེན་པོ་དག་ལ་བཤད་རྒྱུན་ཡོད་ཀྱང་
ད་ལྟ་རྒྱུན་དཀོན། ཡོངས་འཛིན་རིན་པོ་ཆེའི་རྣམ་ཐར་ན་གྲུབ་དབང་བློ་བཟང་རྣམ་
རྒྱལ་ལས་འདུལ་བའི་བཤད་པ་ཐོབ་གསུངས་ཡོད་ཀྱང་བཤད་རྒྱུན་བྱས་ནས་ཡོངས་པ་
ཡིན་མིན་མི་ཤེས། ཁོང་སྒྲུབ་པའི་རྒྱལ་མཚན་འཛིན་པ་བསམ་གྱིས་མི་ཁྱབ་པ་ཕྱིས་
རྒྱལ་བ་འཇམ་དཔལ་རྒྱ་མཚོའི་ཡོངས་འཛིན་མཛད་པའི་སྐབས་སུ། གུང་ཐང་འཇམ་
པའི་དབྱངས་དགུང་ལོ་བཅུ་གཉིས་པ་ལ་དགོན་འདིར་ཆོས་གྲྭར་ཞུགས་ཏེ་གཞུང་
གསར་བར་དུ་ཕེབས། བཅུ་བདུན་ལ་དབུས་སུ་ཕེབས་པས་ལོ་ཉི་ཤུ་བར་རྒྱལ་བ་འཇམ་
དཔལ་རྒྱ་མཚོ་ལས་བསྙེན་རྫོགས་གནང་། དེ་རྗེས་ཡོངས་འཛིན་རིན་པོ་ཆེར། མདོ་
རྩའི་བཤད་ལུང་ཞུས་ཏེ་འབྲས་སྤུངས་སུ་ཟླ་བ་གཅིག་གནང་བ་དེའི་རྒྱུན་ད་ལྟ་ཕྱོགས་
ཀུན་ན་ཡོད་པ་དེ་རེད། ཉེར་ལྔར་ལྷ་རམས་པའི་དམ་བཅའ། ཉེར་དྲུག་ལ་ཨ་མདོར་
ཕེབས་ཏེ་ལོ་ཤས་སྐུ་མདུན་ནས་བཀའ་ཆོས་དུ་མ་གསན་པ་དང་། སྐུ་མཚམས་སོགས་
ཀྱི་ཁོང་མངོན་རྟོགས་རྒྱན་དང་སྡུད་པ་སྦྱར་བའི་བཤད་ལུང་མདོར་བསྡུས་གནང་བ་
ཐོབ། སུམ་ཅུའི་དུས་ཚོགས་ཆེན་ཁྲིར་ཕེབས་ལོ་དང་བོར་ཆོས་གྲྭར་ལམ་རིམ་ཆུང་ངུའི་
593

བཤད་ལུང་གནང་བ་བདག་གིས་ཀྱང་ཐོབ། དེའི་ལོ་གཉིས་པར་རྒྱུད་པ་བླ་མར་བསྐོས་
པས་འགྲེལ་བ་དོན་གསལ་གྱི་བཤད་ལུང་ཆོས་གྲྭར་གནང་བ་མ་ཐོབ་པས་སེམས་ཧ་
ཅང་འཁྲེང་ཡང་སྔར་མདོ་རྒྱན་སྦྱོར་ལུགས་ཀྱི་བཤད་པ་མདོར་བསྡུས་ཐོབ་པས་སྐལ་བ་
གཏན་ནས་ཆད་པ་རེད་སྙམ་པ་མེད། དེའི་ལོ་རྗེས་མར་མདོ་རྩའི་བཤད་ལུང་གནང་
སོང་བས་ངེས་པར་སྐལ་བ་ཆད་པ་རེད་སྙམ་དུ་སེམས་སྐྱོ་བ་ཚད་མེད་བྱུང་ཡང་འགྲོ་
ཐབས་མི་འདུག རྗེས་ནས་ཉན་དགོས་སྙམ་པ་ཡོད་ཀྱང་བྲེལ་བ་སྣ་ཚོགས་ཀྱིས་བཅད་
ནས་ཐོག་ཏུ་མ་ཁེལ། སྡེ་ཁྲི་རིན་པོ་ཆེ་དེ་དུས་ཆོས་གྲྭར་ཧུར་ཐག་ཕེབས་བཞིན་པ་ཡིན་
པས། འགྲེལ་བ་དང་མདོ་རྩ་གསན་ཡོད་སྟབས་ཐོབ་ཅེས་བརྗོད་པའི་སྒྲ་ཙམ་ཞིག་ཡིན་
ནའང་ཅིས་ཀྱང་ཐུགས་རྗེས་གཟིགས་དགོས་ཞུས་པར། ཁོང་ནས་དེ་དུས་ཆག་མེད་ཀྱི་
ཁུལ་ཡིན་ཀྱང་ཆོས་ཐུན་རེ་གཉིས་རེ་འགྲོ་མ་ཐུབ་ཐེ་ཚོམ་ཡོད་གསུང་སྟེ་རྒྱལ་མཁན་
པོ་ཚང་ལ་བཤད་ལུང་མདོར་བསྡུས་གསན་ཏེ། ཁོང་ནས་བཤད་པ་མདོར་བསྡུས་ཤིག་
ཐོབ་པའི་མིང་ཙམ་དུ་ཡོད་པས། རྒྱ་གར་སྐད་དུ་བི་ན་ཡ་འདུལ་བ། སཱུ་ཏྲ་མདོ། དེ་ནས་
བམ་གྲངས། འགྱུར་ཕྱག ངེས་པར་འབྱུང་བའི་ཚུལ་ཁྲིམས་ཀྱི་དབང་དུ་བྱས་ཏེ་ཞེས་པ་
ངེས་པར་འབྱུང་བའི་ཚུལ་ཁྲིམས་ཀྱི་དབང་དུ་བྱས་ཏེ་བཤད་པར་བྱའོ། །ཞེས་པ་སྟེ།
ངེས་པར་འབྱུང་བ་ཐར་བ། དེ་ཐོབ་པར་བྱེད་པའི་ཐབས་ཚུལ་ཁྲིམས་དང་ཐོབ་བྱ་ཐར་
བ། ཐོབ་བྱེད་ལམ་བདེན། དེ་སྟོན་པའི་གཞུང་མདོ་རྩ། ཡང་ན། ངེས་འབྱུང་ཐར་བ།
དེའི་རྒྱུ་ལམ་བདེན། དེའི་གཞི་ཚུལ་ཁྲིམས་ཏེ་དེ་དག་གིས་དགོས་སོགས་ཆོས་བཞི་
བསྟན་ཚུལ་ཡིག་ཆར་གསལ། ལུང་སྡེ་བཞི་གཞི་གཞུང་མང་ཡང་སྡོམ་པ་མ་ཐོབ་པ་
ཐོབ་པར་བྱེད་པ། ཐོབ་པ་མི་ཉམས་པར་བསྲུང་བ། ཉམས་ན་ཕྱིར་བཅོས་པའི་ཚུལ་
གསུམ་དུ་འདུས་པས། དང་བོ་ལ། སྔོན་ཆོག་དང་། ད་ལྟར་གྱི་ཆོ་ག་གཉིས། དང་བོ་ནི།
དགེ་འདུན་ཐམས་ཅད་འདུས་པ་ནས་སྔོན་གྱི་ཆོ་གའི་བར་གྱིས་བསྟན་ལ། དེ་ཡང་
594

སྔོན་སྟོན་པ་སངས་རྒྱས་མ་ཐག་དགེ་སློང་དག་ཚུར་ཤོག་གསུངས་པ་ཙམ་གྱིས་སྐྲ་དང་
ཁ་སྤུ་རང་དབྱི། ཀ་ཤིའི་གོས་དཀར་བོ་གྱོན་པ་ངུར་སྨྲིག་གི་གོས་སུ་གྱུར་བ་དེ་དུས་ཀྱི་
དེ་རྣམས་སྨིན་པ་གསུམ་ཤས་ཆེ་ཞིང་སྒྲིབ་པ་གསུམ་ཤས་ཆུང་བས་འཁོར་བ་མཐའ་
དག་སྡུག་བསྔལ་གྱི་རང་བཞིན་དུ་མཐོང་སྟེ་དུས་དང་རྣམ་པ་ཐམས་ཅད་དུ་ཐར་བ་བླ་
ན་མེད་པའི་གོ་འཕང་དོན་དུ་གཉེར་བའི་བསམ་པ་རྒྱུན་ཆགས་གནས་པས་ཚུར་ཤོག་
གསུངས་པ་ན་ཐར་བའི་ཡུལ་དུ་ཚུར་ཤོག་ཅེས་སྡུག་བསྔལ་སྤང་བྱ། ཀུན་འབྱུང་དེའི་རྒྱུ།
འགོག་བདེན་ཐོབ་བྱ། དེའི་རྒྱུ་ལམ་བདེན་བསྒོམ་པ་ཐོབ་སྟེ་སེམས་དགེ་སློང་གི་སེམས་
སུ་གྱུར་བའི་ནང་གི་སྤོང་བདུན་གྱི་སྡོམ་པའི་སྟོབས་ཀྱིས་སྐྲ་དང་ཁ་སྤུ་བྱི་ཞིང་མདོག་
འགྱུར་བ། མདོ་ལས། བཅོམ་ལྡན་འདས་ཀྱིས་ཚུར་ཤོག་བཀའ་བསྩལ་བའི། །སྐྲ་བྱི་སྣམ་
སྦྱར་གྱོན་པའི་ལུས་ལྡན་ཞིང་། །མོད་ལ་དབང་བོ་རབ་ཞི་དུལ་གྱུར་ཏེ། །སངས་རྒྱས་
དགོངས་པས་ལུས་གཟུགས་བཀབ་པར་གྱུར། །ཞེས་སངས་རྒྱས་ཀྱི་ཐུགས་དགོངས་ཇི་
ལྟ་བའི་རྟོགས་པ་སྐྱེས་པས་ནང་གི་རྟོགས་པ་དེས་ཕྱིའི་ལུས་གཟུགས་བཀབ་པར་
གསུངས་པས་སོ། །དེ་དུས་བསྙེན་རྫོགས་སྒྲུབ་པ་བོ་ཁོང་ལས་མེད་པས་བསྙེན་རྫོགས་
སྒྲུབ་མཁན་གྱི་དགེ་སློང་ཞིག་ལམ་དུ་སྟག་གིས་ཟོས་པས། བཅོམ་ལྡན་འདས་ཀྱིས་ཐག་
རིང་བོ་ནས་འོང་བ་སྡུག་བསྔལ་བར་དགོངས་ནས་གསོལ་བཞིའི་སྒོ་ནས་སྔོན་གྱི་ཆོ་ག་
གནང་བ་ཡིན་པས། སྔོན་ཆོག་ལ་གང་ལས་ནོད་པ་ཡུལ་གྱི་ཁྱད་པར། གང་གིས་ནོད་པ་
རྟེན་གྱི་ཁྱད་པར། ཇི་ལྟར་ནོད་པ་ཆོ་གའི་ཁྱད་པར། ཐོབ་པ་འབྲས་བུའི་ཁྱད་པར་བཞི་
ལྡན་དགོས་པས། དང་བོ་ནི། ད་ཆོག་ལ་ཡུལ་དབུས་སུ་དགེ་སློང་བཅུ། མཐའ་འཁོབ་ཏུ་
ལྔས་ཆོག་ཀྱང་། སྔོན་ཆོག་ལ་མཚམས་ནང་དེར་དགེ་སློང་ཇི་སྙེད་བཞུགས་པ་ཚོགས་
དགོས་པས། དགེ་འདུན་ཐམས་ཅད་འདུས་པ་ན་ཞེས་གསུངས། གཉིས་པ་ནི། ད་ཆོག་
ལ་མཐང་ཤམ་མཁན་པོས་བསྐོན་དགོས་ཀྱང་སྔོན་སྨིན་གསུམ་ཤས་ཆེ་སྒྲིབ་གསུམ་ཤས་
595

ཆུང་བ་དབང་བོ་རྣོ་བས་ཁོ་རང་གིས་ལེགས་པར་གྱོན་ཡོང་། ད་ལྟ་མཁན་པོས་བསྐོན་
ན་དེའང་གྱོན་ཁ་ཉན་ནུ་མ་རེད་དེ། ཆ་ལུགས་ད་ལྟའི་འདི་བཞིན་ཁོ་རང་གིས་བྱས་
པས་ཆ་ལུགས་འདི་བཞིན་བྱས་གསུངས། གསུམ་པ་ནི། ད་ཆོག་ལ་ཐོག་མར་དགེ་སློང་
འདི་དང་འདི་ལ་དམིགས་པས་ཕྱག་གསུམ་འཚོལ་ཞེས་པས། གྲལ་བ་རེ་རེ་ལ་ཕྱག་བྱ་
དགོས་ཀྱང་། སྔོན་ཆོག་ལ་དགེ་འདུན་མང་བས་དེའི་ནང་ནས་རྒན་པ་མཐར་ཐུག་ལ་
ཕྱག་འཚལ་བས་ཆོག རྒན་རིམ་ལྟར་ཕྱག་འཚལ་བ་མིན་པས་རྒན་པ་རྣམས་ཀྱི་རབས་
ནི་རྒན་རིམས་ཏེ་ཞེས་ས་མཐའ་ཡོད་འདི་འགྱུར་ཁྱད་ལས་དེ་ལྟར་སོང་བ་རྒན་རིམ་ལ་
ཕྱག་འཚལ་ཏེ་ཞེས་པས་བསྟན་ཅིང་། ཐལ་མོ་སྦྱར་ཙོག་ཙོག་པུར་འདུག་པ་གཉིས་ཀ་
ལ་དགོས། ད་ལྟར་གྱི་ཆོ་ག་ལ་གསོལ་འདེབས་གསུམ་རྗེས་ཟློས་དང་། སྔོན་ཆོག་ལ་
དབང་བོ་རྣོ་བས་རྗེས་ཟློས་མི་དགོས་པར་ཁོ་རང་གིས་བརྗོད། བཞི་བ་ནི་ཆོ་ག་གཉིས་
ཀ་ལ་གསོལ་བཞིར་མཐུན་ཞིང་། སྔོན་ཆོག་ལ་དེའི་སྒོ་ནས་རབ་བྱུང་ནས་བསྙེན་
རྫོགས་བར་གཅིག་ཆར་དང་། ད་ཆོག་ལ་རིམ་ཆར་སྒྲུབ་པས་གསོལ་བ་དང་བཞིའི་ལས་
ཀྱིས་གཅིག་ཆར་རབ་ཏུ་བྱུང་བ་དང་བསྙེན་པར་རྫོགས་པ་ཞེས་གསུངས། ལྟ་བུ་ནི་ཞེས་
པར་བརྟེན་ནས་ཡིག་ཆ་མི་མཐུན་པ་བྱུང་སྟེ། སངས་རྒྱས་རང་བྱུང་རང་རྒྱལ་མཁན་
སློབ་མེད། །ཡེ་ཤེས་ཁོང་ཆུད་ཚུར་ཤོག་སྐྱབས་འགྲོ་དང་། །སྟོན་པར་ཁས་བླང་དྲི་མཉེས་
ལྕི་ཆོས་བླངས། །འཕྲིན་དང་གསོལ་གཞིའི་ལས་དང་སྔོན་ཆོག་བཅུ། །ཞེས་སྡོམ་མཛད་
སྔ་རབས་པ་དག་གིས་དེ་ལྟ་བུ་ནི་སྔོན་གྱི་ཆོ་གའོ། །ཞེས་པས་དེ་ལས་གཞན་པའང་ཡོད་
པར་བསྟན་པས་སྔོན་ཆོག་བཅུ་ཞེས་གསུངས། སངས་རྒྱས་རང་བྱུང་དང་བསེ་རུ་ལྟ་བུ་
ཆོས་ཉིད་ཀྱིས། ལྔ་སྡེ་ཡེ་ཤེས་ཁོང་ཆུད། མཆོག་ཟུང་ཚུར་ཤོག་སྡེ་བཟང་དྲུག་ཅུ་སྐྱབས་
འགྲོ། འོད་སྲུང་སྟོན་པར་ཁས་བླངས་པས། ལེགས་བྱིན་དྲི་མཉེས། སྐྱེ་དགུའི་བདག་མོ་
ལྕི་ཆོས་ཁས་བླངས་པས། ཆོས་སྦྱིན་མ་འཕྲིན་ཆོག་གིས་བསྙེན་པར་རྫོགས་པས་བཅུ་
596

ལས་སྔ་མ་དགུ་སྔོན་ཆོག་མིན་ཡང་། ལྟ་བུ་ནི་ཞེས་པ་དེ་ལྟར་བྱས་པའི་རྣམ་པ་ཞེས་
པའི་དོན་ཡིན། ལྟ་བུ་དང་རྣམ་པ་ལ་སྐད་དོད་ཐུན་མོང་བ་ཡོད་པའི་དབང་གིས་ཡིན་
ཞེས་རང་ལུགས་ལ་འདོད་དེ་དེ་དག་གིས་སྔོན་ཆོག་རྫོགས། ད་ལྟར་གྱི་ཆོ་ག་ལ། རབ་ཏུ་
བྱུང་བ་དང་བསྙེན་པར་རྫོགས་པ་དེའི་ཕྱིར་སོགས་ཀྱིས་མཁན་པོ་བཙལ་ཚུལ་བསྟ